***PROIECT DIDACTIC***

***ACTIVITATE INTEGRATĂ DE O ZI***

 ***Grădinița cu P.P. Nr.3 Șimleu Silvaniei***

 ***Prof.preșc.Haiduc Aurica***

***Grupa:*** *Mică*

***Tema zilei: ,,Să-l ajutăm pe cocoșel ’’***

***Domenii :ALA1/DOS (Activitate practică) /ALA2***

***Mijloc de realizare****: modelaj, joc de rol, știintă, răsucire, joc distractiv*

***Forma de realizare****: Activitate integrată de o zi*

***Tipul de activitate:*** *Dobândire de cunoștințe si exersarea de priceperi și deprinderi*

***Scopul****: Dobândirea prin joc a unor elemente de educație financiară privind valoarea și păstrarea în siguranță a banilor și exersarea unor deprinderi practice*

***Obiective operaționale:***

*-să realizeze monede din plastilină prin mișcare circulară, aplatizare și amprentare cu monedă reală;*

*-să utilizeze formule de politețe într-un magazin:,,bună ziua’’, ,,vă rog’’, ,,mulțumesc’’*

*-să achiziționeze de la magazin punguţe în schimbul banilor (modelați);*

*-să aşeze în punguță atâtea monede cât arată cifra,adică 2;*

***-să răsucească şnurul pentru punguța cumparată cu banii modelați, păstrându-i în siguranţă;***

*-să trăiască alaturi de cocoșel bucuria reîntoarcerii în ograda moșneagului.*

***Strategii didactice:***

***Metode:*** *povestirea, conversația, explicația, exercițiul, demonstrația, problematizarea, turul galeriei, jocul*

***Mijloace didactice:*** *cocoșel –mascotă, plastilină, planșete, monede, accesorii pentru jocul de rol, punguțe, hârtie creponată, CD-cu muzică pentru ALA2, laptop cu scene din poveste*

***Forme de organizare****: frontal, pe grupuri, individual*

***Bibliografie:***

*\* Ministerul Educaţiei Cercetării şi Tineretului – Curriculum pentru învăţământul preşcolar 3-6/7ani, 2008*

*Ezechil Liliana,Paisi Lazareacu Mihaela, Laborator preșcolar- Ghid metodologic(ediția a II revizuită) EdituraV& I Integral,București,2012*

*Coord.Souca Valentina, Integrarea curriculară în grădiniță-Ghid metodologic, Școala Noastră-Zalău 2013*

 ***Scenariul zilei***

 *Activitatea zilei începe la* ***“Întalnirea de dimineață”*** *unde copiii sunt salutați de educatoare, după care se derulează celelalte momentele obligatorii ale întâlnirii (calendarul naturii ,prezența),iar la* ***știrea zilei*** *se anunță sosirea unui musafir prin versurile: ,,Cucurigu boieri mari/ Dați punguța cu doi bani!’’, copiii ghicind cine este musafirul și din ce poveste vine.*

 ***Captarea atentiei*** *se realizează prin prezența cocoșelului –mascotă, care le spune copiilor că este foarte supărat fiindcă i s-a furat punguța cu doi bani, pe care o ținea în cioc. Fără ea nu se poate întoarce în ograda mosneagului așa că le cere ajutor copiilor.Împreună vom viziona pe laptop scene din poveste ,să vedem ce s-a întâmplat cu punguța acestuia și cine i-a furat-o.Vom ajunge la momentul în care boierul îi smulge punguța , deoarece era la îndemână,în cioc,iar el era lacom pe bani Cocoșelul ținea punguța în cioc să nu-i cadă banii din ea, fiindcă nu avea un șnur cu care să o lege.* ***Banii trebuie păstrați în siguranță, dacă nu, ori îi pierdem ori îi ia cineva lacom ca boierul.***

*Orientez apoi atentia copiilor spre tema educației financiare* ***banii*** *întrebandu-i ,,Oare sunt atât de importanți banii încât cocoșelul nu poate să se întoarcă fară ei la moșneag?’’; ,,De ce credeți că sunt importanți bani?’’. Provoc copiii să-și exprime părerea despre importanța banilor,justificând în concluzie supărarea cocoșelului și nevoia ajutorului din partea lor.*

 ***Anuntarea temei****: Îndemn copiii la activitate prin anuntarea temei ,,Să-l ajutăm pe cocoșel’’ să aibă din nou o punguța cu doi bani.*

 ***Dirijarea învatării:*** *Explic copiilor modul de desfășurare al activiățtii și cu ajutorul cocoșelului, bucuros de disponibilitatea lor, vor alege cele trei centre de activitate.*

* *Prin versurile cocoșelului****: ,,Cucurigu copilaș /Mulți bănuți aș vrea să-mi faci’’****,copiii vor alege centrul* ***Artă****, unde vor realiza monede din plastilină cu care să cumpere punguțe de la magazin.*
* *Prin versurile****:,,Copilași de grădinită mi-aș dori o pungulița’’****, copiii vor alege centrul* ***Joc de rol****, amenajat cu accesorii necesare și de**unde cu banii modelați vor cumpara pungulițe.*
* *Prin versurile****: ,,Copilași mă ajutați/ Monedele le sortați/ În punguțe le așezați’’****,vor trece la centrul* ***Știință****, unde vor pune în punguțe atâția bani cât arată cifra .La acest centru se va consolida numărul și cifra 2.*

*La semnalul cocoșelului prin onomatopee ,,cucurigu’’,copiii se vor roti la centre.*

 ***Obținerea performantei*** *Cocoșelul ar mai avea o dorință,pentru ca banii să fie în sigurantă, punguța să fie legată cu un șnur ,asa că printr-o tranzitie –joc muzical,,Cocoșelul” în care își pregătesc mâinile pentru activitatea* ***DOS****, trec la masuțe luând pungutele realizate la* ***ALA1*** *.*

*Vom desfășura activitatea practică de răsucire, șnurul pentru punguța cu doi bani, respectând toate verigile unei astfel de activități.*

 ***Evaluarea activitatii,*** *se va realiza prin turul galeriei și împreună cu cocoșelul va fi apreciat modul de executare a temei și întreaga activitate prin care l-au ajutat să recupereze punguța cu doi bani. Cocoșelul este fericit că se poate întoarce la casa lui, oferindu-i moșneagului o punguță cu doi bani. Pentru ajutorul acordat și mulțumirea pe care o are cocoșelul îi invită pe copii să traiască împreună cu el bucuria reîntoarcerii în ograda moșneagului, unde va fi o mare petrecere.* ***Banii ne dau siguranță si o stare de bine.*** *Se trece la* ***ALA2****- petrecerea din ograda moșneagului,unde copiii vor desfășura jocuri distractive muzicale , ca recompensă pentru întreaga activitate.*

***JOC DE ROL: “LA CUMPĂRĂTURI” “EU AM 2 LEI”***

 

 ***RASUCIRE – ŞNUR PENTRU PUNGUȚĂ***

 

***DIN BANII ECONOMISIȚI, CUMPĂRĂM JUCĂRII PENTRU GRUPA NOASTRĂ***

  